

**LIETUVOS RESPUBLIKOS**

**ŽEMĖS GELMIŲ ĮSTATYMO NR. I-1034 22 STRAIPSNIO PAKEITIMO**

**ĮSTATYMAS**

2015 m. birželio 11 d. Nr. XII-1786

Vilnius

**1 straipsnis. 22 straipsnio pakeitimas**

Pakeisti 22 straipsnį ir jį išdėstyti taip:

„**22 straipsnis.** **Žemės gelmių apsauga ir naudojimas saugomose teritorijose ir vandenviečių apsaugos zonose**

1. Saugomose teritorijose turi būti užtikrinta žemės gelmių ir jų vertingųjų savybių apsauga, o žemės gelmių naudojimo apribojimai nustatomi saugomų teritorijų nuostatuose ir kituose teisės aktuose.

2. Draudžiama atlikti išsklaidytųjų angliavandenilių tyrimą ir (arba) naudojimą naudojant hidraulinį ardymą saugomose teritorijose, požeminio vandens vandenviečių apsaugos zonose ir įrenginių, skirtų geriamajam vandeniui ruošti, teritorijose.“

**2 straipsnis. Įstatymo įsigaliojimas**

Šis įstatymas įsigalioja 2015 m. rugsėjo 1 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentė Dalia Grybauskaitė